Aesoch eo ar blegenn  a vremañ eget hini 1925, aesoch a-galz eget an amveziadoù o ren er bloavezhioù kentañ war-lerch ar brezel, da vare krouidigezh Al Liamm, a gendalchas gant obererezh Gwalarn. Distrujet an Emsav gant heskinerezh ar Stad Chall ez eo en-dro dAl Liamm, en-dro dal lavar, en em vodas adarre an dud. Aesoch eo evidomp, hep mar ebet; koulskoude saviad un destenn lennegel a chom an hevelep hini. Ur burzhud, liz da Zonalda, burzhud ar gerioù anavezet pe nevez, plat pe orinel, x97gerioù, a lavaran, rak gant gerioù  eo e reer lennegezh, ha neo ket gant mennozioùx97 gerioù o kemer a greiz holl ur ster hag un nerzh nevez, a lak da ziwanañ ur bed dianav, kar dhon hini, marteze, ha koulskoude disheñvel krenn x97rak handerchañ eo an arz bepredx97 ur bed a zo dimp splann hag anat raktal, a intentomp, a garomp marteze, hag en deus evidomp kement a werchelezh, pe muioch a-wechoù, eget ar bed ma vevomp.